PATVIRTINTA

Visagino ,,Gerosios vilties“ progimnazijos

direktoriaus 2018-06-14 įsakymu Nr. V-66

**MOKINIŲ PRIĖMIMO Į VISAGINO ,,GEROSIOS VILTIES“ PROGIMNAZIJĄ**

**TVARKOS APRAŠAS**

1. **BENDROSIOS NUOSTATOS**
2. Mokinių priėmimo į Visagino ,,Gerosios vilties“ “ progimnaziją tvarkos aprašas (toliau – Aprašas) reglamentuoja asmenų priėmimo mokytis pagal pradinio, pagrindinio ugdymo programas per mokslo metus tvarką ir kriterijus, prašymų pateikimo vietą, pradžią ir pabaigą, dokumentus, kuriuos turi pateikti į mokyklą priimami asmenys, priėmimo į mokyklą įforminimą, bendruosius klasių sudarymo kriterijus, Aprašo vykdymo atsakomybę ir priežiūrą.
3. Aprašas parengtas vadovaujantis Lietuvos Respublikos švietimo įstatymu, Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašu, patvirtintu Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019 ir Visagino savivaldybės tarybos sprendimu ,,Dėl mokinių priėmimo į Visagino savivaldybės bendrojo lavinimo mokyklas tvarkos aprašu “ Nr. TS-160 patvirtintu 2008 m. lapkričio 13 d.
4. Aprašas skelbiamas progimnazijos interneto svetainėje www.vgvp.lt
5. Už Apraše nurodytų reikalavimų vykdymą atsakingi direktoriaus pavaduotojai ugdymui.
6. **PRIĖMIMAS MOKYTIS**
7. Į Visagino ,,Gerosios vilties“ progimnaziją mokytis pagal pradinio ugdymo programą ir pagrindinio ugdymo programos pirmąją ar antrąją dalį pirmumo teise priimami vaikai, gyvenantys mokyklai priskirtoje aptarnavimo teritorijoje. Tėvams (vaiko atstovams pagal įstatymą) ir vaikams pageidaujant mokytis kitoje, savivaldybės tarybos nepriskirtoje atitinkamą programą vykdančioje bendrojo lavinimo mokykloje, priimama tuo atveju, jei yra laisvų vietų.

6. Asmuo, pageidaujantis mokytis, mokyklos direktoriui pateikia prašymą. Prašymą už vaiką iki 14 metų pateikia vienas iš tėvų (vaiko atstovų pagal įstatymą); 14–16 metų vaikas – turintis vieno iš tėvų (vaiko atstovų pagal įstatymą) raštišką sutikimą.

7. Prašymai priimami nuo einamųjų kalendorinių metų birželio 1 d. iki rugsėjo 1 d.

8. Pradėti mokytis pagal pradinio ugdymo programą priimamas vaikas, kuriam tais kalendoriniais metais sueina 7 metai. Pradinis ugdymas pradedamas vaikui teikti vienais metais anksčiau, kai vaikas tėvų (globėjų) sprendimu buvo ugdomas pagal priešmokyklinio ugdymo programą metais anksčiau. Kartu su prašymu tėvai (vaiko atstovai pagal įstatymą) pateikia mokyklos direktoriui nustatytos formos vaiko sveikatos raidos istoriją, gimimo liudijimo kopiją.

9. Vieno iš tėvų (vaiko atstovo pagal įstatymą) prašymu vaikas gali būti priimtas į antrąją klasę, jeigu direktoriaus nustatyta tvarka patikrinus jo žinias nustatoma, kad jis yra įsisavinęs pradinio ugdymo programos dalį, skirtą pirmajai klasei.

10. Pradėti mokytis pagal pagrindinio ugdymo programą priimami vaikai, pateikę mokyklos direktoriui pradinio išsilavinimo pažymėjimą.

11. Asmenų, atvykusių (grįžusių) iš užsienio, neturinčių mokymosi pasiekimų ar išsilavinimo dokumentų, priėmimas:

11.1. moksleiviai, atvykę (grįžę) iš užsienio, priimami į mokyklą, pateikus išsilavinimo dokumentus arba pažymą apie įgytą išsilavinimą;

11.2. moksleivių atitikimą išsilavinimo standartus (jei nėra išsilavinimo dokumentų) nustato direktoriaus įsakymu sudaryta mokytojų komisija, vadovaujama direktoriaus pavaduotojo ugdymui, kuri parengia užduotis ir patikrina mokinio žinias;

11.3. patikrinusi žinias, komisija surašo protokolą, kuriame rekomenduoja priimti mokinį į klasę, atitinkančią jo išsilavinimo ir žinių lygį.

12. Asmens priėmimas mokytis pagal pradinio, pagrindinio ugdymo programas įforminamas mokymo sutartimi. Sutartyje aptariami mokyklos ir asmens įsipareigojimai, jų nevykdymo pasekmės.

13. Mokymo sutartis su kiekvienu naujai atvykusiu mokiniu bei tos mokyklos mokiniu, pradedančiu mokytis pagal aukštesnio lygmens ugdymo programą, sudaroma jo mokymosi pagal tą ugdymo programą laikotarpiui.

14. Sutartis sudaroma 2 egzemplioriais, kuriuos pasirašo mokyklos direktorius ir teisėtas prašymo pateikėjas. Vienas sutarties egzempliorius įteikiamas prašymą pateikusiam asmeniui, sutarties kopija segama į asmens bylą.

15. Bendrojo lavinimo klasės komplektuojamos vadovaujantis Bendrojo lavinimo, specialiojo ugdymo, profesinio mokymo mokyklų, pagalbą mokiniui, mokytojui ir mokyklai teikiančių įstaigų steigimo, reorganizavimo, likvidavimo ir pertvarkymo kriterijais, patvirtintais Lietuvos Respublikos Vyriausybės 2004 m. birželio 14 d. nutarimu Nr. 746 (Žin., 2004, Nr. 95-3510).

16. Bendrojo lavinimo klasių komplektuose pagal ugdymo programas mokinių skaičiaus vidurkis turi atitikti Moksleivio krepšelio ir sutartinių moksleivių apskaičiavimo metodiką, patvirtintą Lietuvos Respublikos Vyriausybės 2001 m. birželio 27 d. nutarimu Nr. 785 (Žin., 2001, Nr. 57-2040).

**III. PRIĖMIMO Į PROGIMNAZIJĄ VYKDYMAS, ATSAKOMYBĖ**

17. Priėmimą mokytis į Visagino ,,Gerosios vilties“ progimnazijos į 1-4 klases vykdo progimnazijos direktorius.

18. Mokinio dokumentai į 1-4 ir 5-8 klases priimami progimnazijos raštinėje.

**IV. BAIGIAMOSIOS NUOSTATOS**

19. Mokinių priėmimo į Visagino ,,Gerosios vilties“ progimnaziją tvarkos aprašas gali būti koreguojamas.